Решение на Общия съд от 23 ноември 2022 г. — CWS Powder Coatings и др./Комисия

(Съединени дела T-279/20 и T-288/20 и дело T-283/20) (1)

(Околна среда и защита на здравето на човека - Регламент (ЕО) 1272/2008 - Класифициране, етикетиране и опаковане на вещества и смеси - Делегиран регламент (ЕС) 2020/217 - Класифициране на титановия диоксид под формата на прах, съдържащ 1 % или повече частици с диаметър, по-малък или равен на 10 μm - Критерии за класифициране на дадено вещество като канцерогенно - Надеждност и приемливост на проучванията - Вещество, на което е присъщо свойството да причинява рак - Изчисляване на белодробното претоварване с частици - Явни грешки в преценката)

(2023/C 24/47)

Езици на производството: немски и английски

Страни

Жалбоподател по дело T-279/20: CWS Powder Coatings GmbH (Дюрен, Германия) (представители: R. van der Hout, C. Wagner и V. Lemonnier, адвокати)

Жалбоподатели по дело T-283/20: Billions Europe Ltd (Стоктън он Тийс, Обединено кралство) и 7 други жалбоподатели, поименно посочени в приложение към решението (представители: J.-P. Montfort, T. Delille и П. Чопова-Льопретр, адвокати)

Жалбоподатели по дело T-288/20: Brillux GmbH & Co. KG (Мюнстер, Германия), Daw SE (Обер-Рамщат, Германия) (представители: R. van der Hout, C. Wagner и V. Lemonnier, адвокати)

Ответник: Европейска комисия (представители по съединени дела T-279/20 и T-288/20: S. Delaude, R. Lindenthal и M. Noll-Ehlers, а по дело T-283/20: A. Dawes, S. Delaude и R. Lindenthal)

Встъпили страни в подкрепа на жалбоподателя по дело T-279/20: Billions Europe Ltd (Стоктън он Тийс) и 7 други жалбоподатели, поименно посочени в приложение към решението (представители: J.-P. Montfort, T. Delille и П. Чопова- Льопретр, адвокати), Ettengruber GmbH Abbruch und Tiefbau (Дахау, Германия), Ettengruber GmbH Recycling und Verwertung (Дахау) (представители: R. van der Hout, C. Wagner и V. Lemonnier, адвокати), TIGER Coatings GmbH & Co. KG (Велс, Австрия) (представители: R. van der Hout, C. Wagner и V. Lemonnier, адвокати)

Встъпили страни в подкрепа на жалбоподателите по дело T-283/20: Европейски съвет на химическата промишленост — Европейски съвет на химическата промишленост (CEFIC) (Брюксел, Белгия) (представители: D. Abrahams, Z. Romata и H. Widemann, адвокати), Европейски съвет върху промишлеността на боите, печатарските мастила и боите за художници (CEPE) (Брюксел), British Coatings Federation Ltd (BCF) (Ковънтри, Обединено кралство), American Coatings Association, Inc. (ACA) (Вашингтон, Окръг Колумбия, Съединени щати) (представители: D. Waelbroeck и I. Antypas, адвокати), Mytilineos SA (Маруси, Гърция), Delfi-Distomon Anonymos Metalleftiki Etaireia (Маруси) (представители: J.-P. Montfort, T. Delille и П. Чопова- Льопретр, адвокати)

Встъпили страни в подкрепа на жалбоподателите по дело T-288/20: Billions Europe Ltd (Стоктън он Тийс) и 7 други жалбоподатели, поименно посочени в приложение към решението (представители: J.-P. Montfort, T. Delille и П. Чопова- Льопретр, адвокати), Sto SE & Co. KGaA (Щюлинген, Германия) (представители: R. van der Hout, C. Wagner и V. Lemonnier, адвокати), Rembrandtin Coatings GmbH (Виена, Австрия) (представители: R. van der Hout, C. Wagner и V. Lemonnier, адвокати)

Встъпили страни в подкрепа на ответника по съединени дела T-279/20 и T-288/20 и по дело T-283/20: Кралство Дания (представител: M. Søndahl Wolff), Френска република (представители по съединени дела T-279/20 и T-288/20: T. Stéhelin, W. Zemamta, G. Bain eи J.-L. Carré и по дело T-283/20: E. de Moustier и M. Zemamta), Кралство Нидерландия (представители по дело T-279/20: M. Bulterman и C. Schillemans, по дело T-283/20: M. Bulterman и J. Langer и по дело T-288/20, M. Bulterman, M. Langer и C. Schillemans), Кралство Швеция (представители по съединени дела T-279/20 и T-288/20: C. Meyer-Seitz и по дело T-283/20: O. Simonsson, C. Meyer-Seitz, A. Runeskjöld, M. Salborn Hodgson, H. Shev, H. Eklinder и R. Shahsavan Eriksson), Европейска агенция по химикали (представители: A. Hautamäki и J.-P. Trnka)

Встъпила страна в подкрепа на ответника по дело T-283/20: Република Словения (представител: V. Klemenc)

Встъпили страни в подкрепа на ответника по съединени дела T-279/20 и T-288/20: Европейски парламент (представители: C. Ionescu Dima, W. Kuzmienko и B. Schäfer), Съвет на Европейския съюз (представители: A.-L. Meyer и T. Haas)

Предмет

С жалбите си на основание член 263 ДФЕС жалбоподателите искат отмяна на Делегиран регламент (ЕС) 2020/217 на Комисията от 4 октомври 2019 година за изменение, с цел адаптиране към научно-техническия прогрес, на Регламент (ЕО) № 1272/2008 на Европейския парламент и на Съвета относно класифицирането, етикетирането и опаковането на вещества и смеси и за поправка на посочения регламент (OВ L 44, 2020 г., стр. 1) в частта му относно хармонизираното класифициране и етикетиране на титановия диоксид под формата на прах, съдържащ 1 % или повече частици с диаметър по-малък или равен на 10 μm

Диспозитив

1) Съединява дела T-279/20 и T-288/20 и дело T-283/20 за целите на съдебното решение.

2) Отменя Делегиран регламент (ЕС) 2020/217 на Комисията от 4 октомври 2019 година за изменение, с цел адаптиране към научно-техническия прогрес, на Регламент (ЕО) № 1272/2008 на Европейския парламент и на Съвета относно класифицирането, етикетирането и опаковането на вещества и смеси и за поправка на посочения регламент в частта му относно хармонизираното класифициране и етикетиране на титановия диоксид под формата на прах, съдържащ 1 % или повече частици с диаметър по-малък или равен на 10 μm.

3) Осъжда Европейската комисия да понесе наред с направените от нея съдебни разноски, и съдебните разноски, направени по дело T-279/20 — от CWS Powder Coatings GmbH, Billions Europe Ltd и от другите встъпили страни, посочени поименно в приложение, от Ettengruber GmbH Abbruch und Tiefbau, Ettengruber GmbH Recycling und Verwertung и от TIGER Coatings GmbH & Co. KG, по дело T-283/20 — от Billions Europe Ltd и от другите встъпили страни, посочени поименно в приложение, от Европейския съвет на химическата промишленост — European Chemical Industry Council (Cefic), Европейски съвет върху промишлеността на боите, печатарските мастила и боите за художници (CEPE), British Coatings Federation Ltd (BCF), American Coatings Association, Inc. (ACA), Mytilineos SA и от Delfi-Distomon Anonymos Metalleftiki Etaireia, а по делоT-288/20, — от Brillux GmbH & Co. KG, Daw SE, Billions Europe и от другите встъпили страни, посочени поименно в приложение, от Sto SE & Co. KGaA и от Rembrandtin Coatings GmbH.

4) Кралство Дания, Френската република, Кралство Нидерландия, Кралство Швеция, Република Словения, Европейският парламент, Съветът на Европейския съюз и Европейската агенция по химикали (ECHA) понасят направените от тях съдебни разноски.

(1) ОВ C 222, 6.7.2020 г.